Samba Tropical Show - 20 vuotta elämän energiaa!
Samba Tropical Show - 20 vuotta Elämän Energiaa! 20-vuotisjuhlashow'ssa Samba Tropical esittelee viimeisen viiden vuoden työn tuloksiaan upein koreografioin, säihkyvin samba-asuin ja iloisin esiintymisin - tietenkin baterian mukaansatempaavien rytmien saattelemana! Show'ssa esiintyy kaikenikäisiä tropicalilaisia ylpeänä juhlien omaa sambakouluaan. Lavalla on esiintyjiä niin lasten, soveltavan kuin aikuistenkin eri ryhmistä! Show järjestetään Seinäjoen Wiihde Areenalla lauantaina 18.11. klo 15.30 alkaen ja esityksen kesto väliaika mukaan lukien on noin kaksi ja puoli tuntia. Wiihde Kahvila palvelee anniskeluoikeuksin väliajalla. Tapahtuma soveltuu kaikenikäisille. Show'n Vip-lippu (K-18) sisältää pääsyn myös Brazilian Party -jatkobileisiin Hotel Sorsanpesällä! Brazilian Party Tropicalin synttäreiden viralliset jatkobileet järjestetään Hotel Sorsanpesällä juhlashow'n jälkeen klo 19.30-03.00. Tarjolla on juhlahumua, tanssia ja esiintymisiä brasilialaisessa tunnelmassa. Illan viihteestä vastaa samba- ja pagodemusiikkia esittävä brasilialainen bändi Samba Online sekä Samba Tropical! Brazilian Party soveltuu hyvin myös pikkujoulujuhlintaan tai viikonlopun piristykseksi kenelle tahansa aikuiselle! Jatkobileet K-18. Hotel Sorsanpesä mahdollistaa sambavieraille myös Brazilian Buffet -ruokailun (ennakkotilaus 30€) sekä tarjoushintaiset majoituspaketit (sis. buffetruokailun ja aamiaisen) koodilla samba. Brazilian Buffetin ennakkotilaukset ja majoituksen varaukset: Hotel Sorsanpesä (020 741 8181/sorsanpesa@sorsanpesa.fi)
Seinäjoen oma sambakoulu Samba Tropical juhlii 20-vuotista taivaltaan häikäisevällä sambashow'lla ja tietenkin kunnon jatkobileillä!